als_Latn dik_Latn tur_Latn
aSport – Arbnor Morina është emëruar edhe zyrtarisht trajner i ri i Ferronikelit. Palët kanë arritur marrëveshje për një bashkëpunim njëvjeçar, me mundësi vazhdimi, nëse punët shkojnë sipas planifikimeve.
“Jemi marrë vesh që ta udhëheq unë një vit Ferronikelin. Ajo që me siguri e kemi obligim është që të bëjmë lojëra të mira, ashtu siç ka bërë ky ekip sezonin e kaluar”, u shpreh fillimisht Morina për Express.
Sigurisht, ai pret që kryesia t’i sjell përforcime gjatë verës, por insiston se skuadra nga Drenasi nuk do të bëjë blerje të mëdha.
“Ata djemtë që kanë qenë vjet, sipas të gjitha gjasave do të mbesin, ndërsa do ta transferojmë edhe ndonjë lojtarë, varësisht ku kemi nevojë. Një herë duhet ta shohim fondin e lojtarëve që do t’i kemi në dispozicion, më pas t’i vëmë edhe objektivat”, përfundoi ish trajneri i Dritës.
Sezonin e kaluar, Ferronikelin e udhëhoqi me sukses Ramiz Krasniqi, deri tek ‘bojkoti’ i lojtarëve në xhirot e fundit, kur edhe ishin prishur punët tek skuadra e gjelbër.
You must be logged in to post a comment Login
als_Latn als_Latn als_Latn als_Latn als_Latn eng_Latn